CELEX: 62018TN0125
Language: lv
Date: 2018-02-28 00:00:00
Title: Lieta T-125/18: Prasība, kas celta 2018. gada 28. februārī – Associazione – GranoSalus/Komisija

30.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 152/46
            
         Prasība, kas celta 2018. gada 28. februārī – Associazione – GranoSalus/Komisija
   (Lieta T-125/18)
   (2018/C 152/56)
   Tiesvedības valoda – itāļu
   
      Lietas dalībnieki
   
   
      Prasītāja: Associazione Nazionale Granosalus – Liberi – Cerealicoltori & Consumatori (Associazione – GranoSalus) (Foggia, Itālija) (pārstāvis: G. Dalfino, advokāts)
   
      Atbildētāja: Eiropas Komisija
   
      Prasījumi
   
   Prasītāja lūdz Vispārējo tiesu atcelt Komisijas Īstenošanas regulu (ES) 2017/2324 (2017. gada 12. decembris), kas publicēta Eiropas Savienības Oficiālajā Vēstnesī 2017. gada 15. decembrī un ar ko atjauno darbīgās [aktīvās] vielas glifosāta apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu.
   
      Pamati un galvenie argumenti
   
   Savas prasības pamatojumam prasītāja izvirza divus pamatus.
   
               1.
            
            
               Pirmais pamats ir par LESD 168., 169. un 191. panta, kas aplūkoti kopā ar Eiropas Savienības Pamattiesību hartas 35. pantu, Regulas (EK) Nr. 2009/1107, Regulas (ES) 2016/429 un Regulas (ES) 2013/1305, kas grozīta ar Regulu (ES) 2017/2393, Direktīvas 98/83/EK un Direktīvas (ES) 2015/1787 noteikumu pārkāpumu; par piesardzības, samērīguma un saprātīguma principu un labas pārvaldības un administratīvā korektuma un pārskatāmības principu pārkāpumu; par pilnvaru nepareizu izmantošanu faktu sagrozīšanas dēļ; nepietiekamu un acīmredzamu izmeklēšanu un pamatojumu; par acīmredzamu neloģiskumu, nepareizu pieņēmumu un Īstenošanas regulas (ES) 2017/2324 nepareizu izmantošanu.
               Šī pamata pamatojumam prasītāja norāda:
               
                           —
                        
                        
                           Īstenošanas regula (ES) 2017/2324 esot pretrunā principiem un piesardzības pasākumiem, kas ir noteikti Regulā (ES) Nr. 2009/1107 cilvēku, patērētāju, dzīvnieku veselības un vides aizsardzībai;
                        
                     
                           —
                        
                        
                           Piesardzības princips esot pārkāpts un pastāvot pretruna ar Vispārējās tiesas un Tiesas judikatūru;
                        
                     
                           —
                        
                        
                           Trūkstot pētījumu par glifosāta ietekmi, it īpaši uz dzīvniekiem un uz pazemes ūdeņiem, un ir pārkāptas Regulā (EK) Nr. 2009/1107 noteiktās procedūras;
                        
                     
                           —
                        
                        
                           Īstenošanas regulas (ES) 2017/2324 specifikācijas esot prettiesiskas, jo tajās dalībvalstīm ir sniegta izvēles brīvība, nesniedzot nekādus atsauces parametrus.
                        
                     
         
               2.
            
            
               Otrais pamats ir par Īstenošanas regulas (ES) 2324/2017 prettiesiskumu, jo ar to tiekot aizskartas Granosalus dalībnieku tiesības uz veselību un tā esot pretrunā kopējās lauksaimniecības politikas (KLP) norādēm Regulā (ES) Nr. 1305/2013, kas grozīta ar Regulu (ES) 2017/2393.
               Šī pamata pamatojumam prasītāja norāda:
               
                           —
                        
                        
                           Glifosāta piejaukums ikdienas lietošanas produktos un precēs ietekmē Granosalus dalībnieku, ES pilsoņu un patērētāju veselību;
                        
                     
                           —
                        
                        
                           Glifosāta izmantošana ietekmē Granosalus dalībnieku preču tirdzniecību un pareizu konkurences režīma piemērošanu ES teritorijā.